Bilen med de to mænd var på vej mod Suldrup, da de blev opdaget. - I første omgang var de ikke meget for at standse, men gjorde det dog til sidst, siger vagtchef Per Vagn Nielsen fra Nordjyllands Politi. Og man forstår måske godt, hvorfor lysten til at standse for politiet var lille hos de to mænd. Bilen de kørte i var meldt stjålet i Farsø den 2. december. Traileren, der var spændt efter bilen, var meldt stjålet i Farsø tilbage i august. Og så var føreren af bilen frakendt retten til netop at føre bil. De to mænd sidder netop nu i arresten i Hobro.

Opsummering:
To nordjyske mænd var natten til torsdag ikke meget for at standse, da en patruljebil opdagede dem ved Haverslev.